SYNTEC ได้งานใหม่พุ่ง-แถม P/E ถูกสุดในกลุ่มซื้อเป้า 6.11 บ.
SYNTEC ได้งานใหม่พุ่ง-แถม P/E ถูกสุดในกลุ่มซื้อเป้า 6.11 บ.
19 มิ.ย. 2560

 
บล.ดีบีเอสฯ ระบุในบทวิเคราะห์วันนี้(19 มิ.ย.) ว่า บริษัท ซินเท็ค คอนสตรัคชั่น จำกัด (มหาชน) หรือ SYNTEC ได้งานก่อสร้างใหม่มากต้นปีถึงปัจจุบัน (YTD) 7 พันล้านบาท เป็น 88% จากเป้าปีนี้แล้วทั้งที่ไม่ถึงครึ่งปี คาดว่าจะมีการปรับเป้าเพิ่มในครึ่งหลังปีนี้ และมีโอกาสได้ครบเป้าเร็วๆนี้ จากลูกค้าหลักคือ SPALI และ PS
ปรับประมาณการปีนี้และปีหน้าเพิ่ม 4%/12% ด้วยรายได้และอัตรากำไรที่ดีขึ้น ผลพวงจากได้งานก่อสร้างมาก อีกทั้งผู้ประกอบการเปิดขายคอนโดใหม่มากตั้งแต่ 2Q60 เป็นต้นไป และงาน Mixed Use ถ.พระราม4 มูลค่ามหาศาลอีก
ราคาหุ้นยังถูกสุดในกลุ่มรับเหมาฯ P/E ปีนี้และปีหน้าเป็น 9.0/8.1 เท่า เทียบกับกลุ่มผู้รับเหมาขนาดกลาง-เล็กเฉลี่ยที่ 13.9/12.3 เท่า และกลุ่มผู้รับเหมารวมเฉลี่ยที่ 31.7/20.3 เท่า ตามลำดับ
คำแนะนำ ซื้อ ขยับราคาพื้นฐานไปปี 61 เป็น 6.11 บาท ด้วย P/E ที่ 12 เท่า ราคาปิดมีส่วนเพิ่ม 22% คาดบริษัททำสถิติกำไรหลักสูงสุดใหม่ได้ต่อเนื่อง ด้านอัตราการเติบโตกำไรปีนี้/ปีหน้าเป็น 3%/12% เทียบช่วงเดียวกันของปีก่อน ตามลำดับ         